**РЕШЕНИЕ № 120-МИ**

**27.11.2023 год.**

ОТНОСНО: Заличаване на Бейсим Руфад Расим от списъка на общинските съветници, обявени за избрани с Решение № 85-МИ от 30.10.2023 год. на ОИК Исперих и обявяване на избран за общински съветник следващия от кандидатската листа на ПП „ГЕРБ“.

Постъпило е заявление чрез Председателя на Общински съвет Исперих, вх. № 93/23.11.2023 год. на ОИК – Исперих от Бейсим Руфад Расим, с което същият заявява, че не желае да встъпи в пълномощията на общински съветник поради лични причини и моли да бъде заличен от списък на избраните общински съветници. С Решение № 85-МИ от 30.10.2023 год. на ОИК-Исперих Бейсим Руфад Расим е обявен от ОИК Исперих за избран общински съветник от кандидатската листа на ПП „ГЕРБ“.

Когато е налице отказ от встъпване в правомощия, правната последица от която е освобождаване на съответното място в листата на съответната партия, чл. 454, ал. 1, във връзка с ал. 6 от ИК определя изрично реда, по който следва да бъде класиран следващият кандидат, а именно – когато броят на кандидатите с валидни предпочитания (преференции) е по-малък от броя на мандатите на партията и са избрани всички кандидати от списък А, останалите мандати се попълват с кандидатите от списък Б по реда на тяхното подреждане. В тази връзка следва да бъде избран намиращият се на следващо място кандидат.

В тази връзка, съобразно справка от „Информационно обслужване“ АД за определяне резултатите за общински съветници в Община Исперих и справка за класираните общински съветници в Община Исперих, следващият кандидат от кандидатската листа на ПП „ГЕРБ“ следва да е НЕХРИН ИСУФ ЯШАР, регистриран под № 8 в кандидатската листа за общински съветници на ПП „ГЕРБ“, съгласно Решение № 25-МИ от 25.09.2023 год. на ОИК – Исперих.

Предвид изложеното и на основание чл. 87, ал. 1, т. 24 и т. 26, във връзка с чл. 454, ал. 1 и ал. 6, чл. 453 от ИК ОИК - Исперих

**Р Е Ш И:**

1. Заличава лицето БЕЙСИМ РУФАД РАСИМ с ЕГН: \*\*\*\*\*\*\*\*\*\* като избран общински съветник от кандидатската листа на ПП „ГЕРБ“ от списъка на общинските съветници, обявени за избрани с Решение № 85-МИ от 30.10.2023 год. на ОИК Исперих и анулира издаденото му удостоверение.

2. ОБЯВЯВА за избран за общински съветник НЕХРИН ИСУФ ЯШАР, ЕГН: \*\*\*\*\*\*\*\*\*\* от кандидатската листа на ПП „ГЕРБ“.

Решението подлежи на обжалване пред Административен съд - Разград в срок до 7 дни от обявяването му.

ПРЕДСЕДАТЕЛ: Светлана Димова \_\_\_\_\_\_\_\_\_

СЕКРЕТАР: Ценка Иванова \_\_\_\_\_\_\_\_\_

Публикувано на \_\_\_\_\_\_\_\_\_\_\_\_\_ в \_\_\_\_\_\_\_\_\_\_\_ часа

Обявено на \_\_\_\_\_\_\_\_\_\_\_\_\_ в \_\_\_\_\_\_\_\_\_\_\_ часа

Свалено на \_\_\_\_\_\_\_\_\_\_\_\_\_ в \_\_\_\_\_\_\_\_\_\_\_ часа, от